rejauldu/bengali-wikipedia huggingface dataset:
{| width="100%" style="border: solid 2px #A3B1BF; background: #F5FAFF" | |- | Browsing Wikipedia     Who writes Wikipedia contains essential information for new readers.  Browsing - How to: Search for an article: use the "Go" button or "Search" button Basic navigation Use the "What links here" browsing tool Use Wikipedia faster with keyboard shortcuts Use the Recent Changes page Patrolling the recent changes Do research using Wikipedia  (See also Category of resources for researchers). Cite Wikipedia: for help citing Wikipedia as a reference. Play media files in Wikipedia Pronounce words shown in International Phonetic Alphabet (IPA) Other Wikipedia languages  Contents pages:  See also  Department directory  FAQs  Main Page alternatives  Site news __NOTOC__ __NOEDITSECTION__ |}    en:Help:Contents/Browsing Wikipedia ar:مساعدة:محتويات/تصفح fa:راهنما:فهرست/خواندن ویکی‌پدیا fr:Aide:Sommaire/Parcourir Wikipédia sr:Помоћ:Садржај/Преглед Википедије zh:Help:目录/閱讀維基百科
ওপেন অ্যাস্ট্রোনমি (পূর্বনাম বাল্টিক অ্যাস্ট্রোনমি ) হলো একটি পীয়ার-পর্যালোচিত সম্পূর্ণ উন্মুক্ত অ্যাক্সেস বৈজ্ঞানিক জার্নাল, যা বর্তমানে জার্মান প্রকাশনা সংস্থা ডি গ্রুটার ওপেনের মাধ্যমে প্রকাশিত হয়। জার্নালটি ১৯৯২ সালে ইনস্টিটিউট অফ থিওরিটিক্যাল ফিজিক্স অ্যান্ড অ্যাস্ট্রোনমি ( ভিলনিয়াস ইউনিভার্সিটি, লিথুয়ানিয়া ) দ্বারা বাল্টিক অ্যাস্ট্রোনমি হিসাবে প্রতিষ্ঠিত হয়েছিল, ২০১৭ সালে উন্মুক্ত প্রবেশাধিকারের পর এটি বর্তমান শিরোনাম লাভ করে। জার্নালটি জ্যোতির্বিজ্ঞান এবং জ্যোতির্পদার্থবিদ্যার সমস্ত দিক নিয়ে গবেষণা, পর্যালোচনা এবং সংবাদ প্রকাশ করে। বর্তমানে এর প্রধান সম্পাদক হলেন প্রফেসর বিয়াত্রিজ বারবুই (IAG, ইউনিভার্সিটি অফ সাও পাওলো )।   ইতিহাস  ওপেন অ্যাস্ট্রোনমি পূর্বে প্রকাশিতবাল্টিক অ্যাস্ট্রোনমির উন্মুক্ত প্রবেশাধিকারবিশিষ্ট প্রকাশনা ধারাবাহিকতা। এটি বাল্টিক রাজ্যের জ্যোতির্বিদ্যা প্রতিষ্ঠানগুলির জন্য ভিলনিয়াসের তাত্ত্বিক পদার্থবিদ্যা এবং জ্যোতির্বিদ্যা ইনস্টিটিউটগুলোর মাধ্যমে প্রকাশিত হয়েছিল।  ১৯৮০-এর দশকের শেষদিকে তৎকালীন সোভিয়েত ইউনিয়নে রাজনৈতিক মুক্তির ফলে আন্তর্জাতিক যোগাযোগ বৃদ্ধি পায়। বৃহত্তর আন্তর্জাতিক দৃষ্টিগোচরের উদ্দেশ্যে, ইংরেজিতে একটি আধুনিক জার্নাল প্রকাশনা আকাঙ্ক্ষিত ছিল। উদ্দেশ্য ছিল তারতু, রিগা এবং ভিলনিয়াসের মানমন্দির থেকে বেশ কিছু স্বল্পপাঠ্য প্রকাশনা সিরিজকে প্রতিস্থাপন করতে পারবে। মানমন্দিরগুলো থেকে প্রত্যেকটি, সোভিয়েত শাসনামলে, প্রধানত রাশিয়ান ভাষায় প্রকাশিত হয়েছিল। বাল্টিক জ্যোতির্বিদ্যা ইনস্টিটিউটগুলোর মধ্যে আলোচনার পর, বাল্টিক জ্যোতির্বিদ্যা চালু হওয়ার পরে রাশান ভাষার প্রকাশনাগুলো বন্ধ করতে সম্মত হয়েছিল।   তথ্যসূত্র   বিষয়শ্রেণী:উন্মুক্ত প্রবেশাধিকার গবেষণা সাময়িকী বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:ত্রৈমাসিক গবেষণা পত্রিকা
হফুফ ( ("আল-হাসা" বা "আল-আহসা" নামেও পরিচিত)। আল-আহসা, সৌদি আরব পূর্ব প্রদেশের প্রধান শহর। এটি বিশ্বের বৃহত্তম খেজুর বাগানগুলোর জন্য বিখ্যাত এবং পুরাতন দুর্গ এবং প্রাসাদের জন্যও পরিচিত।  সংক্ষিপ্ত বিবরণ  হফুফ শহরে ১৫০,০০ মানুষের বসবাস। শহর ও গ্রাম মিলিয়ে ৬০০,০০০ মানুষ বসবাস করে এবং এটি হফুফ প্রদেশের বৃহৎ জনসংখ্যাযুক্ত এলাকা। এর দক্ষিণ পশ্চিমে আবাকাইক এবং দাহরান দক্ষিণে দাহরান - দাম্মাম - খোবার। হফুফ হারহাদ মহানগরী এলাকায় অবস্থিত।  এটি বিখ্যাত ঘাওয়া তেল ক্ষেত্রের নিকটতম শহর। এটি বিশ্বের বৃহত্তম প্রচলিত (ভূমি-ভিত্তিক) তেল ক্ষেত্রগুলোর মধ্যে একটি।  হফুফ শহরটি সৌদি আরবের প্রধান সাংস্কৃতিক কেন্দ্র। সৌদি আরবের অনেক বিখ্যাত পরিবার সেখানে বসবাস করে। এছাড়াও বাদশা ফয়সাল বিশ্ববিদ্যালয় কৃষি, পশুচিকিৎসা ও পশু সম্পদ হাসপাতাল গুলো হফুফ শহরে অবস্থিত।  হফুফ বাদশা ফয়সাল বিশ্ববিদ্যালয় এ সৌদি আরবের মহিলারা ঔষধ, দন্ত ও অর্থনীতিতে অধ্যয়ন করতে পারেন।  কিংবদন্তি লায়লী-মজনু এর সমাধিস্থলও হফুফ শহরে অবস্থিত, যা আরব ও মুসলিম বিশ্বের সবচেয়ে জনপ্রিয় প্রেমের গল্পের তারকা জোড়া।  জার্মান এক্সপ্লোরার এর চিত্রশিল্পী, হারম্যান বুচার্ড্ট, ১৯০৪ সালে শহরটির বিপুল পরিমাণ ছবি তুলেছিলেন।http://www.smb-digital.de/eMuseumPlus?service=ExternalInterface&module=collection&objectId=626129&bt=europeanaapi  Hofuf পরবর্তীতে বার্লিন নৃতাত্ত্বিক যাদুঘর অনুষ্ঠিত চিত্র প্রদর্শনী অনুষ্ঠানে ছবি গুলো প্রদর্শন করা হয়। ১৯০৪ সালে হফুফ ।  অর্থনীতি ঐতিহাসিকভাবে, হফুফ উল, রেশম এবং তুলো থেকে বস্ত্র তৈরির জন্য বিখ্যাত। এছাড়াও খেজুর ফলের বাগানের জন্যও শহরটি বিখ্যাত। আরবরা হফুফে উৎপাদিত খেজুর এবং বস্ত্র ফ্রান্সসহ বিশ্বের অনেক দেশে রপ্তানি করে।Western Arabia and the Red Sea, Naval Intelligence Division, London 2005, p. 488   ১৯২০ এর দশকে, হফুফ শহরটি রূপা এবং পিতলের কফি মগ তৈরির জন্য বিখ্যাত ছিল।  আবহাওয়া হফুফ গ্রীষ্মপ্রধান অঞ্চল। (কোপেন জলবায়ু শ্রেণিবিভাগ "বিএভি") গ্রীষ্মে খুব গরম পরে এবং সংক্ষিপ্ত শীতকালে অল্প শীত বিরাজ করে।  সংস্কৃতি ২০১৫ সালের জানুয়ারিতে হফুফে ইন্টারন্যাশনাল র্যান্ডম ফিল্ম ফেস্টিভাল অনুষ্ঠিত হবার কথা ছিল, পরবর্তীতে এটি ২০১৭ সালের মে মাসে হেলসিঙ্কি, ফিনল্যান্ডে অনুষ্ঠিত হয়।  পরিবহন  বিমানবন্দর হফুফ শহরটিতে দুটি বিমানবন্দর রয়েছে, এগুলো কিং ফাহাদ আন্তর্জাতিক বিমানবন্দরের অধীনে পরিচালিত হয়। দাম্মাম শহর থেকে ১৩০ কিলোমিটার দূরে একটি বিমান বন্দরের অবস্থান। স্থানীয় বিমানবন্দরগুলোর মধ্যে, পুরানোটি পরিত্যক্ত ঘোষণা করা হয়েছে এবং নতুন একটি অভ্যন্তরীণ আল-আহসা আন্তর্জাতিক বিমানবন্দরের মাধ্যমে বিমান সেবা দেওয়া হচ্ছে। আন্তর্জাতিক ফ্লাইট এরজন্য দোহা এবং দুবাই বিমানবন্দর ব্যবহার করা হচ্ছে।   রেল  হফুফ শহরে রাজধানী রিয়াদের পশ্চিমে এবং উত্তর দিকে দাম্মাম শহরটিকে সংযুক্ত করে একটি রেলওয়ে স্টেশন রয়েছে। সৌদি আরবের সকল রেলযোগাযোগ সৌদি রেলওয়ে সংস্থা দ্বারা পরিচালিত হয়।  বহিঃসংযোগ  Hofuf on www.The-Saudi.net  Jabal Qarah , Splendid Arabia: A travel site with photos and routes   তথ্যসূত্র   বিষয়শ্রেণী:Populated places in Eastern Province, Saudi Arabia
মানসী আগরওয়াল একজন ভারতীয় চলচ্চিত্র নির্মাতা, লেখক, প্রযোজক এবং নৃত্য পরিচালক, যিনি ভারতীয় চলচ্চিত্র জগতে গল্প রচনা, পরিচালনা, প্রযোজনা এবং সঙ্গীতের ওপর নৃত্য পরিচালনা করেছেন। তিনি অভিনেতা ইমরান হাশমি অভিনীত সাংহাই চলচ্চিত্রের "ভারত মাতা কি জয়" গানটির নৃত্য পরিকল্পনার জন্য সর্বাধিক পরিচিত - গানটি ভারতে প্রচুর জনপ্রিয়তা অর্জন করে। তিনি অনেক অভিনেতার সাথে কাজ করেছেন, তাঁদের মধ্যে আছেন - মেরি কম ছবিতে প্রিয়াঙ্কা চোপড়া, কাই পো চে ছবিতে রাজকুমার রাও এবং দেব ডি ছবিতে অভয় দেওল।  ইমরান হাশমি অভিনীত সাংহাই-এর "ভারত মাতা কি জয়" গানটির নৃত্য পরিকল্পনা করে তিনি ফিল্মফেয়ার পুরস্কারের জন্য মনোনীত হয়েছিলেন, গানটি দর্শকেরা পছন্দ করেছিল এবং ভারতে এটি জনপ্রিয় হয়ে উঠেছিল। "ইয়ংগিস্তান" চলচ্চিত্রেরর "সুনো না সঙ্গ মর্মর" গানটি স্টারডাস্ট এবং ফিল্মফেয়ার পুরস্কারের জন্যও মনোনীত হয়েছিল।  তিনি নায়িকা, বিবা, ঝাণ্ডু বাম ইত্যাদি ব্র্যাণ্ডের বিজ্ঞাপনের নৃত্য পরিচালনাও করেছিলেন। ফেমিনা পত্রিকায় তাঁকে সর্বকনিষ্ঠ নৃত্য পরিচালক হিসেবে পরিচিত করা হয়। ২০১৮ সালে, তিনি তাঁর প্রথম স্বল্প দৈর্ঘ্যের চলচ্চিত্র "দ্য হ্যাণ্ডব্যাগ" দিয়ে লেখক-পরিচালক হিসেবে আত্মপ্রকাশ করেন। এটি 'হামারা মুভি' ইউটিউব চ্যানেলে পোস্ট করা হয়েছিল। তাঁর দ্বিতীয় ছবি "রানি" লন্ডনের লিফট অফ গ্লোবাল নেটওয়ার্কসের জন্য নির্বাচিত হয়েছিল এবং দ্বারভাঙ্গা আন্তর্জাতিক চলচ্চিত্র উৎসবেও প্রদর্শিত হয়েছিল। এটি গোল্ডেন জুরি আন্তর্জাতিক চলচ্চিত্র উৎসবে চূড়ান্ত প্রতিযোগী ছিল এবং একই সাথে সেরা অভিনেতার পুরস্কার এই ছবি থেকে এসেছিল। রানি ডিজনি হটস্টারে এবং এমএক্স প্লেয়ারে মুক্তি পেয়েছে। 'দ্য হ্যাণ্ডব্যাগ' এবং 'রানি''' চলচ্চিত্র দুটি ইয়িন ইয়াং ফিল্মসের ব্যানারে নির্মিত হয়েছিল।   প্রাথমিক জীবন এবং কর্মজীবন  মানসীর জন্ম ১৯৮৪ সালের ১০ই জুন। তিনি দিল্লিতে বড় হয়ে ওঠেন। সেখানে তিনি ভারতীয় ধ্রুপদী নৃত্য, কত্থকের প্রশিক্ষণও নিয়েছিলেন। মাত্র ৭ বছর বয়সে তাঁর কত্থক প্রশিক্ষণ শুরু হয় এবং পরে তিনি নৃত্যের ক্ষেত্রে বিশারদ (স্নাতক) হন। তিনি দিল্লি বিশ্ববিদ্যালয়ের হংসরাজ কলেজে অর্থনীতিতে পড়াশোনা করেন এবং স্নাতক শেষ করার পর তিনি দিল্লিতে নিজস্ব নৃত্য ইনস্টিটিউট - মানসী ড্যান্স ক্রিয়েশনস - খোলেন।  চলচ্চিত্র পরিচালক অনুরাগ কাশ্যপ দিল্লিতে একটি নৃত্য পরিবেশনার সময় তাঁকে দেখেছিলেন। অনুরাগ তাঁকে "গুলাল" -এর নৃত্য পরিকল্পনার প্রস্তাব দেন। তবে, এটি শুরু হতে দেরি হয় এবং মানসী তাঁর মনোযোগ শিক্ষার দিকে সরিয়ে নেন। এরপর অনুরাগ অভয় দেওল অভিনীত দেব ডি'' -এর নৃত্য পরিকল্পনার প্রস্তাব নিয়ে তাঁর কাছে আসেন।  মানসী বিয়ে করেছেন সিনেমাটোগ্রাফার অরিন্দম ভট্টাচার্যকে।   ভারতীয় চলচ্চিত্র শিল্পে নৃত্য পরিচালনা  মানসী নিম্নলিখিত বলিউড চলচ্চিত্রগুলির কোরিওগ্রাফি করেছেন: বছর সিনেমা ২০১৬ ওজনদার ২০১৫ কৌন কিতনে পানি মে  ২০১৫ নানক শাহ ফকির ২০১৪ মেরি কম  ২০১৩ ইয়ংগিস্তান ২০১৩ মিকি ভাইরাস ২০১৩ মাজি ২০১৩ গিপ্পি ২০১৩ কাই পো চে ২০১২ সাংহাই ২০০৯ গুলাল ২০০৯ দেব ডি   পরিচালক, প্রযোজক এবং লেখক হিসেবে চলচ্চিত্র তালিকা  বছর সিনেমা ২০১৮ হ্যাণ্ডব্যাগ ২০২০ রানি   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:ভারতীয় নারী নৃত্যশিল্পী বিষয়শ্রেণী:দিল্লির নৃত্যশিল্পী বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় নারী নৃত্য পরিচালক বিষয়শ্রেণী:জীবিত ব্যক্তি
ফারহান বেহার্ডিন (; জন্ম: ৯ অক্টোবর, ১৯৮৩) হলেন একজন দক্ষিণ আফ্রিকান আন্তর্জাতিক ক্রিকেটার যিনি দক্ষিণ আফ্রিকার জাতীয় দলের হয়ে একদিনের আন্তর্জাতিক এবং টুয়েন্টি২০ আন্তর্জাতিকে প্রতিনিধিত্ব করে থাকেন। এছাড়াও তিনি নাশুয়া টাইটানস ক্লাবের হয়ে খেলে থাকেন। ফারহান ২০০৪-০৫ সিজনে প্রথম শ্রেনীর ক্রিকেট এবং লিস্ট এ ক্রিকেটে আত্মপ্রকাশ করেন। ফারহান হলেন একজন ডানহাতি আক্রমণাত্মক ব্যাটসম্যান এবং ডানহাতি মিডিয়াম ফাস্ট বোলার। এছাড়াও তিনি একজন সুদক্ষ ফিল্ডারও বটে।  ইমার্জিং প্লেয়ারস টুর্নামেন্ট এবং হংকং সিক্সেস টুর্নামেন্ট জুলাই ২০০৯ সালে ফারহান ৩ সপ্তাহের সফরে সাউফ আফ্রিকান ইমার্জিং স্কোয়াডের সাথে অস্ট্রেলিয়া ভ্রমণে যান।South Africa Emerging Players maintain perfect record (24 July 2009) তিনি ২০০৯ হংকং সিক্সেস টুর্নামেন্ট এ দক্ষিণ আফ্রিকার প্রতিনিধিত্ব করেন, যেখানে তিনি ফাইনালে শেষ বলে হিট করে হংকং এর বিরুদ্ধে দক্ষিণ আফ্রিকার এক অসাধারণ জয় এনে দেন।Farhaan Berhardien takes South Africa to thrilling win (1 November 2009)  আন্তর্জাতিক জীবনী ফারহানের টি২০ আন্তর্জাতিক ২০১২ সালের ৩০ মার্চ ভারতের বিপক্ষে অভিষেক ঘটে। উক্ত খেলায় তিনি ১১ বলে ২০ রানে অপরাজিত থাকেন। এরপর তিনি ২০১২ সালের আইসিসি ওয়ার্ল্ডকাপ টুয়েন্টি২০ খেলায় নিজের নাম লেখাতে সামর্থ্য হন। যদিও তিনি উক্ত টুর্নামেন্টে নিজের নামের প্রতি সুবিচার করতে পারেননি। শুধামাত্র একটি ম্যাচে অস্ট্রেলিয়ার বিরুদ্ধে ৩১ রানে অপরাজিত ছিলেন।  ফারহানে ২২ জানুয়ারি ২০১৩ সালে নিউজিল্যান্ডের বিরুদ্ধে ওডিআই অভিষেক হয়।  আন্তর্জাতিক পুরস্কার একদিনের আন্তর্জাতিক ক্রিকেট ম্যাচ সেরা পুরস্কার ক্রঃ নঃপ্রতিপক্ষমাঠতারিখম্যাচে অবদানফলাফল ১ অস্ট্রেলিয়া প্রভিঞ্চ স্টেডিয়াম, গায়ানা ৭ জুন ২০১৬ ৬২ (৮২ বল, ৪x৪, ১x৫) ; DNB  ৪৭ রানে বিজয়ী  তথ্যসূত্র  বহিঃসংযোগ      বিষয়শ্রেণী:১৯৮৩-এ জন্ম বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:দক্ষিণ আফ্রিকার মুসলিম বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:জোহানেসবার্গ থেকে আগত ক্রিকেটার বিষয়শ্রেণী:বোল্যান্ডের ক্রিকেটার বিষয়শ্রেণী:কেপ টাউন ব্লিৎজের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:নাইটসের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:নর্দার্নসের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:টাইটান্সের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার
ওমর পাশা মসজিদ ১৬০২ সালে কেতেঞ্জি ওমর পাশা দ্বারা নির্মিত হয়েছিল। এটি তুরস্কের আন্টালিয়া প্রদেশের এলমালেতে অবস্থিত। https://islamansiklopedisi.org.tr/omer-pasa-kulliyesi পুরোপুরি কাটা পাথরের তৈরি মসজিদটিতে একটি গম্বুজ রয়েছে। http://www.elmali.bel.tr/nerede-gezilir/omer-pasa-camii-309 এটি শাস্ত্রীয় অটোমান আর্কিটেকচারকে প্রতিফলিত করে। বর্গাকার পরিকল্পনা নিয়ে ঢালু জায়গায় মসজিদটি নির্মিত হয়েছিল।  মসজিদটি আন্টালিয়া এলাকার বৃহত্তম অটোমান মসজিদ।   তথ্যসূত্র   বিষয়শ্রেণী:মসজিদ স্থাপত্য
মহাযানসংগ্রহ হলো মহাযান বৌদ্ধ দর্শনের যোগাচার সম্প্রদায়ের মূল রচনা, যা অসঙ্গকে আরোপিত করা হয়।Lindsay Jones (ed), Hattori Masaaki (1987), Encyclopedia of religion, "Asanga". এটি যোগাচার সম্প্রদায়ের কেন্দ্রীয় মতবাদ এবং অনুশীলনের উপর ব্যাপক রচনা। এটি পরমার্থ চীনা ভাষায় অনুবাদ করেছিলেন এবং শেলুন সম্প্রদায়ের কেন্দ্রীয় পাঠ্য হয়ে ওঠে। যদিও কোনো সংস্কৃত মূল পাওয়া যায়নি, রচনাটি তিব্বতি ও চীনা অনুবাদে (তাইশো ত্রিপিটক ১৫৯২, ১৫৯৩, ১৫৯৪) ভাষ্য সহ টিকে আছে। এর দুটি ভাষ্য হলো - বসুবন্ধুর মহাযানসংগ্রহ-ভাষ্য এবং অশ্বভাবের মহাযানসংগ্রহ-পণিবন্ধন।   বিষয়বস্তু  দশটি অধ্যায়ে, মহাযানসংগ্রহ মহাযান যোগাচার সম্প্রদায়ের প্রধান মতবাদগুলিকে ব্যাখ্যা করে যেমন আলয়বিজ্ঞান (ভাণ্ডার চেতনা), অস্তিত্বের তিন প্রকৃতি (ত্রিস্বভাব), পাঁচটি পথ (পঞ্চমার্গ) ও ধর্মকায়।  দশটি অধ্যায় নিম্নরূপ:Arnold, Dan. Yogācāra Texts: The Mahāyānasaṃgraha, Spring term, 2010,http://home.uchicago.edu/~daarnold/Mahayanasamgraha.pdfBrunnholzl, Karl (trans.), Asanga. (2019) A Compendium of the Mahayana: Asanga's Mahayanasamgraha and Its Indian and Tibetan Commentaries. Shambhala Publications.  জ্ঞানাশ্রয়: জ্ঞানের ভিত্তি বা আলয়-চেতনা নিয়ে আলোচনা করে  জ্ঞানলক্ষণ: তিনটি প্রকৃতি - নির্ভরশীল, কাল্পনিক ও নিখুঁত [প্রকৃতি] নিয়ে আলোচনা করে  চেতনার জাগরণ: বোধোদয়ের পথ বা মার্গ নিয়ে আলোচনা করে  পারমিতার কারণ ও ফলাফল: মহাযান বৌদ্ধধর্মের ছয়টি পারমিতা নিয়ে আলোচনা করে  বোধিসত্ত্বের পর্যায়: বোধিসত্ত্বের দশটি পর্যায় (দশভূমি) নিয়ে আলোচনা করে     শ্রেয় সংযম প্রশিক্ষণ: বৌদ্ধ ধর্মনীতি বা শীল নিয়ে আলোচনা করে   শ্রেয় সমাধি প্রশিক্ষণ: সমাধি নিয়ে আলোচনা করে   শ্রেয় প্রজ্ঞা প্রশিক্ষণ: প্রজ্ঞা নিয়ে আলোচনা করে   প্রশিক্ষণের ফল ত্যাগ: আশ্রয়ের-রূপান্তর বা আশ্রয়-পরাবৃত্তি নিয়ে আলোচনা করে    প্রশিক্ষণের ফল প্রজ্ঞা: বুদ্ধত্ব, ধর্মকায় নিয়ে আলোচনা করে   তথ্যসূত্র    উৎস  Frauwallner, Erich (1969). Die Philosophie des Buddhismus. 3d rev. ed. Berlin  Nagao Gadjin, Shodaijoron: Wayaku to chukai, Tokyo. Alan Sponberg (1979). Liberation in Yogācāra Buddhism, Journal of the International Association of Buddhist Studies 2(1), pp. 47–49  বিষয়শ্রেণী:মহাযান ধর্মগ্রন্থ
ফাতেমা বিনতে মোহাম্মদ আল বালুসী হচ্ছেন বাহরাইনের সামাজিক উন্নয়ন মন্ত্রী এবং বাহরাইনের সাবেক ভারপ্রাপ্ত স্বরাষ্ট্রমন্ত্রী ছিলেন।  জীবনী ফাতিমা বিনতে মোহাম্মদ আল বালুসী বাহরাইনের সামাজিক উন্নয়ন মন্ত্রী এবং স্বাস্থ্য মন্ত্রণালয়ের সাবেক ভারপ্রাপ্ত মন্ত্রী ছিলেন। তিনি ২৪ মে ২০১১-এ জেনেভা, সুইজারল্যান্ড -এর বিশ্ব স্বাস্থ্য সংস্থার ৬৪ তম অধিবেশনে বাহরাইন প্রতিনিধিদলের নেতৃত্ব দেন। তার অধীনে সামাজিক উন্নয়ন মন্ত্রণালয়ের বাহরাইন বৈজ্ঞানিক কেন্দ্র খোলা হয়, ২৯ এপ্রিল ২০১৩- এ শাইখ হেসা বিনতে খলিফা আল-খলিফা এটি উদ্বোধন করেন।  ২০১১-১৩ এর বাহরাইনী প্রতিবাদ চলাকালে ফাতিমা বিনতে মোহাম্মদ আল বালুসী বাহরাইনের সরকার বন্দীদের ও প্রতিবাদকারীদের অপব্যবহার করেছে বলে যে অভিযোগ ছিল সেটি অস্বীকার করেন। তিনি ইচ্ছাপূর্বক ক্ষতিকারক প্রতিবাদকারীদের এবং / অথবা তাদের হত্যার জন্য কিছু ডাক্তারকে অভিযুক্ত করেন। বাহরাইনের ১৪ জন ডাক্তারকে ওই অভিযোগে গ্রেফতার করা হয়েছে। আইরিশ দলের একটি দল দ্বারা ডাক্তারদের পরিদর্শন করা হয়েছিল যার মধ্যে ডেভিড অ্যান্ড্রুস, আয়ারল্যান্ডের পররাষ্ট্র প্রতিমন্ত্রী এবং ইউরোপীয় সংসদ সদস্য মারিয়ান হারকিন ছিলেন। পরিদর্শনকারী আইরিশ দলটি ফাতিমা বিনতে মোহাম্মদ আল বালুসীর অভিযোগ অস্বীকার করে এবং বিশ্বাসযোগ্য প্রমাণ খুঁজে বের করে যে বন্দীদের নির্যাতন করা হয়েছিল। ফোর্বস মিডিল ইস্ট সরকারে কাজ করা ২০০ সবচেয়ে শক্তিশালী আরব নারীর তালিকায় তাকে স্থান দেয়। ১৭ মার্চ ২০১১ সাল থেকে তিনি ২৩ জন ডাক্তার ও ২৪জন নার্সের বিরুদ্ধে অভিযোগ ঘোষণা করেছিলেন। তিনি জাতিসংঘের হাই কমিশনার মানবাধিকার নবী পিল্লিকে অভিযুক্ত করার জন্যও অভিযুক্ত হয়েছেন, যাতে বাহরাইনের বিক্ষোভ পরিচালনার পক্ষে এটি উপযুক্ত ছিল।  তথ্যসূত্র  বিষয়শ্রেণী:বাহরাইনের মন্ত্রী বিষয়শ্রেণী:জীবিত ব্যক্তি
শাগুতি বা শাকুতি (কোঙ্কনি: शागोती) ভারতের গোয়ায় প্রস্তুত একটি তরকারি, যার মধ্যে রয়েছে সাদা পোস্ত বীজ, কাটা বা কোরানো নারকেল এবং বড় শুকনো লাল লঙ্কা সহ জটিল এবং নানা স্বাদের মসলার সমাহার।  এটি সাধারণত মুরগি, ভেড়া বা গরুর মাংস দিয়ে প্রস্তুত করা হয়।  এটি পর্তুগিজ ভাষায় চাকুটি নামেও পরিচিত। শাগুতি বা শাকুতি যা সাধারণত গোয়ায় পরিচিত, এর উৎপত্তি গোয়ার পেরনেম তালুকের হারমাল (বর্তমানে আরামবোল) থেকে। গোয়ান চিকেন শাগুতি একটি মশলাদার, চটকদার, সুস্বাদু খাবার যা আপনার মুখকে একবারে বেশ কয়েকটি স্বাদে ভরপুর করে রাখবে। এই খাবার রান্না করা বেশ সহজ। গোয়ায় পর্তুগিজ এই খাবারটি অন্তর্ভুক্ত রয়েছে, তবে তার স্থানীয় গ্রীষ্মমণ্ডলীয় রন্ধনশৈলী এবং স্বাদ আলাদা ধরনের। এটি তেঁতুলের স্থানীয় স্বাদ এবং নারকেল এবং পোস্ত বীজের বাদাম যা থালায় এমন জটিলতা নিয়ে আসে। ঐতিহাসিকভাবে, স্থানীয় জেলেরা কালো মরিচ (মেরিয়া), লঙ্কা , হলুদ, পেঁয়াজ, জায়ফল, দারুচিনি এবং লবঙ্গের মতো মশলা যুক্ত একটি সস বা ঝোল প্রস্তুত করতেন। পর্তুগিজরা যখন এই অঞ্চলটি দক্ষিণ ভারতে উপনিবেশ করেছিল তখন তারা তাদের সাথে অনেক কিছু নিয়ে এসেছিল যার মধ্যে শাগুতিও অন্যতম। এর সাথে হালকা ভাজা নারকেল এবং সাদা পোস্ত বীজ যুক্ত করা হত। তারপরে এই সসটি তাজা এবং সদ্য রান্না করা মাছ বা মুরগির সাথে পরিবেশন করা হত।  আরও দেখুন  গোয়ানিজ ক্যাথলিক রন্ধনশৈলী গোয়ানিজ সসেজ গোয়ানিজ সুপ গদসেম  তথ্যসূত্র  বিষয়শ্রেণী:গোয়ার ইতিহাস বিষয়শ্রেণী:ভারতীয় রন্ধনশৈলী বিষয়শ্রেণী:ভারতীয় তরকারি বিষয়শ্রেণী:ভারতীয় মাংসের পদ
এ এস এম সোলায়মান পূর্ব পাকিস্তানের প্রতিনিধি হিসেবে পাকিস্তানের চতুর্থ জাতীয় পরিষদের সদস্য ছিলেন। পরবর্তীতে তিনি বাংলাদেশ জাতীয়তাবাদী দলের একজন রাজনীতিবিদ হিসেবে ঢাকা-৩০ আসনের সংসদ সদস্য হন।   জীবনী  সোলায়মানের জন্ম ২৫ জানুয়ারি ১৯২৬ সালে। তিনি ঢাকা বিশ্ববিদ্যালয় থেকে স্নাতক অর্জন করেন। তিনি ১৯৪৬ সালে রাজনৈতিক জীবন শুরু করেন। ১৯৪৭ সালে শ্রমিক আন্দোলনে অংশগ্রহণ করার পর ১৯৫৪ সালে তিনি কৃষক শ্রমিক পার্টির যুগ্ম সম্পাদক হয়েছিলেন। এরপর ১৯৫৬ সালে তিনি দলটির সাধারণ সম্পাদক নির্বাচিত হয়েছিলেন। সেই সাল থেকে চার বছর পর্যন্ত তিনি "আওয়াজ" নামক একটি সাপ্তাহিক সংবাদপত্রের সম্পাদক ছিলেন। ১৯৬৫ সালে ঢাকা-৬ আসনে তিনি পাকিস্তানের চতুর্থ জাতীয় পরিষদের সদস্য নির্বাচিত হন। একই বছরে তিনি নিখিল পাকিস্তান কনফেডারেশন অব লেবারের সহ-সভাপতি হয়েছিলেন। সোলায়মান ১৯৬৫ থেকে ১৯৬৯ সাল পর্যন্ত পাকিস্তান জাতীয় পরিষদের প্রধান হুইপ হিসেবে দায়িত্ব পালন করেন। ১৯৬৬ সালের পরে নিউক্লিয়াস সংগঠনের পক্ষ থেকে পূর্ব পাকিস্তান স্বাধীন করার জন্য তাকে রাজনৈতিক নেতা হওয়ার প্রস্তাব দেওয়া হয়েছিল। ১৯৬৯ সালে তিনি কৃষক শ্রমিক পার্টির সভাপতি হিসেবে দায়িত্বপ্রাপ্ত হয়েছিলেন। পরবর্তী বছর তাকে পাকিস্তান সরকার পরিবার পরিকল্পনা পরিষদের সদস্য ঘোষণা করেছিল। তিনি ১৯৭১ সালে বাংলাদেশের স্বাধীনতার বিরোধিতা করেছিলেন ও মুক্তিযুদ্ধের সময় পাকিস্তানকে সমর্থন করেছিলেন। তখন তিনি পূর্ব পাকিস্তান কেন্দ্রীয় শান্তি কমিটির সদস্য হন। ১৭ সেপ্টেম্বর ১৯৭১ সালে তাকে পূর্ব পাকিস্তানের শ্রম ও সমাজকল্যাণ মন্ত্রী করা হয়। বাংলাদেশের স্বাধীনতার পর ২৪ ডিসেম্বর ১৯৭১ সালে যুদ্ধের সময় পাকিস্তানকে সহযোগিতা করার জন্য বাংলাদেশ সরকার তাকে গ্রেফতার করেছিল। ৩০ নভেম্বর ১৯৭৩ সালে বাংলাদেশ সরকার মন্ত্রিসভার আটক সদস্যদের প্রতি সাধারণ ক্ষমা ঘোষণা করায় তিনি মুক্তি পেয়েছিলেন। ১৯৭৯ সালের নির্বাচনে সোলায়মান বাংলাদেশ জাতীয়তাবাদী দলের প্রার্থী হিসেবে ঢাকা-৩০ আসন থেকে বাংলাদেশের জাতীয় সংসদ সদস্য নির্বাচিত হন। ১৯৮৪ সালের দিকে তিনি ইসলামী যুক্তফ্রন্ট নামক একটি রাজনৈতিক জোটের নেতৃত্বে ছিলেন। তিনি ১৯৯৬ সালের পরে জাতীয় গণতান্ত্রিক জোটের চেয়ারম্যান হয়েছিলেন। ৪ ডিসেম্বর ১৯৯৭ সালে ঢাকার শহীদ সোহরাওয়ার্দী মেডিকেল কলেজে তিনি মৃত্যুবরণ করেন। তাকে শহীদ বুদ্ধিজীবী কবরস্থানে দাফন করার সিদ্ধান্ত নেওয়া হয়েছিল। কিন্তু সোলায়মান বাংলাদেশের স্বাধীনতার বিরোধিতা করেছিলেন বলে মুক্তিযোদ্ধা সংসদ, একাত্তরের ঘাতক দালাল নির্মূল কমিটি ও প্রজন্ম ৭১ এই সিদ্ধান্তের বিরোধিতা করে। পরে তাকে নারায়ণগঞ্জ জেলার সোনারগাঁও উপজেলায় দাফন করা হয়। তার দুই স্ত্রী ও চার সন্তান ছিল।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:বাংলাদেশী সংবাদপত্র সম্পাদক বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯ বিষয়শ্রেণী:কৃষক শ্রমিক পার্টির রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
thumb|upright=2.0|সার্বজনীন সমন্বিত সময় বিচ্যুতি সার্বজনীন সমন্বিত সময় বিচ্যুতি ( ইউটিসি অফ্‌সেট্‌) বা সাসস বিচ্যুতি হচ্ছে সার্বজনীন সমন্বিত সময় (সংক্ষেপে "সাসস") থেকে কোন নিদিষ্ট স্থান ও সময়ের ঘণ্টা ও মিনিটের পার্থক্য। এটি সাধারণত ±[hh]:[mm], ±[hh][mm], বা ±[hh] হিসাবে প্রদর্শিত হয়। তাই, যদি সাসস থেকে ১ ঘণ্টা আগে বলা হয়, তাহলে সাসস বিচ্যুতি হবে "+০১:০০", "+০১০০", বা সহজভাবে "+০১"।  সময় অঞ্চল ও সার্বজনীন সময় বিচ্যুতি সময় অঞ্চল হচ্ছে একটি ভৌগোলিক অঞ্চল, যেখানে সবাই একই মান সময় বা আদর্শ সময় ব্যবহার করে।  সাসস বিচ্যুতি হচ্ছে সার্বজনীন সমন্বিত সময়ের সঙ্গে নিদিষ্ট সময় যোগ বা বিয়োগ করে স্থানীয় সময় বের করা, হোক সেটা মান সময় বা দিবালোক সংরক্ষণ সময়।  একটি নির্দিষ্ট সময় অঞ্চলের অধিবাসীরা সারা বছর একই মান সময় ব্যবহার করে (যেমন, রাশিয়া বা দক্ষিণ আফ্রিকা)। কখনও কখনও কিছু কিছু সময় অঞ্চল শীতকালে মান সময় এবং গ্রীষ্মকালে দিবালোক সংরক্ষণ সময় ব্যবহার করে।   দিবালোক সংরক্ষণ সময়  উত্তর আমেরিকা, ইউরোপ এবং অস্ট্রেলিয়ার অনেক এলাকায় দিবালোক সংরক্ষণ সময় ব্যবহার করা হয়। দিবালোক সংরক্ষণ সময় ব্যবহারের সময় মান সময়ের সঙ্গে ১ ঘণ্টা যোগ করা হয়। দিবালোক সংরক্ষণের সময়, কেন্দ্রীয় ইউরোপীয় সময় ইউটিসি+০১:০০ কে ইউটিসি+০২:০০ দ্বারা এবং প্রশান্ত মহাসাগরীয় সময় ইউটিসি−০৮:০০-কে ইউটিসি−০৭:০০ দ্বারা প্রতিস্থাপিত করা হয়।  বহিঃসংযোগ Time Service Dept., U.S. Naval Observatory  বিষয়শ্রেণী:সময় অঞ্চল বিষয়শ্রেণী:ইউটিসি অফসেট
এএমএ ইন্টারন্যাশনাল ইউনিভার্সিটি (AMAIU) হলো ফিলিপাইন ভিত্তিকএএমএ কম্পিউটার বিশ্ববিদ্যালয়ের বাহরাইন শাখা। এর প্রধান শাখার মত এখানেও বার্ষিক ক্যালেন্ডার আছে, যেখানে চার বছরের শিক্ষা কর্মসূচির অধীনে পাঠদাব সম্পন্ন হয়।Universities , indexBAHRAIN    ইতিহাস  এএমএ আন্তর্জাতিক বিশ্ববিদ্যালয় খোলা হয়েছিল ২০০২ সালের সেপ্টেম্বর মাসে। তখন এ এম এ এডুকেশন বাহরাইনের সরকারের সাথে একটি অংশীদারত্ব চুক্তি করে। এর ফলশ্রুতিতে বাহরাইনের রাজধানী মানামা তে উক্ত বিশ্ববিদ্যালয় স্থাপিত হয়।   বিশ্ববিদ্যালয়ের লক্ষ্য  বিশ্ববিদ্যালয়ের লক্ষ্য হিসেবে বলা হয়েছে, বাহরাইন, এ অঞ্চলে এবং বিশ্বব্যাপী গ্রহণযোগ্য প্রাসঙ্গিক, উদ্ভাবনী ও মানসম্মত শিক্ষা প্রদানের মাধ্যমে যোগ্য, পেশাদার এবং উদ্যোক্তা গুণসম্পন্ন নাগরিক তৈরী করা।   অবকাঠামো  এএমএ ইন্টারন্যাশনাল ইউনিভার্সিটি ২০০৮ সালে তিনটি ভবন বিশিষ্ট সালমাবাদ ক্যাম্পাসে স্থানান্তরিত হয়। এর আয়তন ৫৭,৪৫০ বর্গমিটার। একাডেমিক ভবন, উন্নত শ্রেণীকক্ষ, গ্রন্থাগার সুবিধা, নিজস্ব পরিবহন ব্যবস্থা ইত্যাদি আছে।    ডিগ্রী    প্রোগ্রাম  ১) (বি এস) কম্পিউটার বিজ্ঞান২) (বি এস) ইন্টারন্যাশনাল স্টাডিজ ৩) (বি এস) ব্যবসায় তথ্য  ৪) (বি এস) প্রকৌশল ইনফর্মমেটিক্স  ৫) (বি এস) মেকট্রনিক্স ইঞ্জিনিয়ারিং  স্নাতক প্রোগ্রাম  ১) (এম এস) কম্পিউটার বিজ্ঞান২) এম বি এ    কলেজ অফ মেডিসিন   ডক্টর অফ মেডিসিন  এমডি প্রোগ্রামটি এএমএ ইউনিভার্সিটির মাকতালী শাখায় চালু ছিলো। এখানে চার বছর মেয়াদে কোর্সটি পড়ানো হতো। CHED প্রদত্ত পাঠ্যক্রমের ওপর ভিত্তি করে পাঠদান করানো হয়। এ এম এ কলেজ অফ মেডিসিন ২০০৮ সাল থেকে মাকতালী শাখায় চালু করা হয়।   প্রকাশনা  এ এম এ বিশ্ববিদ্যালয় থেকে নিয়মিত বিভিন্ন গবেষণা প্রতিবেদন, সাময়িকী, বই ইত্যাদি প্রকাশিত হয়।   আরো দেখুন   বাহরাইন বিশ্ববিদ্যালয়   তথ্যসূত্র   বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাহরাইনের বিশ্ববিদ্যালয়
বতসোয়ানা জাতীয় ফুটবল দল () হচ্ছে আন্তর্জাতিক ফুটবলে বতসোয়ানার প্রতিনিধিত্বকারী পুরুষদের জাতীয় দল, যার সকল কার্যক্রম বতসোয়ানার ফুটবলের সর্বোচ্চ নিয়ন্ত্রক সংস্থা বতসোয়ানা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৮ সালের ১৩ই জুলাই তারিখে, বতসোয়ানা প্রথমবারের মতো আন্তর্জাতিক খেলায় অংশগ্রহণ করেছে; মালাউইর অনুষ্ঠিত উক্ত ম্যাচে বতসোয়ানা মালাউইর কাছে ৮–১ গোলের ব্যবধানে পরাজিত হয়েছে।  ২৫,০০০ ধারণক্ষমতাবিশিষ্ট বতসোয়ানা জাতীয় স্টেডিয়ামে দিপিতসে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বতসোয়ানার রাজধানী গাবুরুনিতে অবস্থিত। বর্তমানে এই দলের ম্যানেজারের দায়িত্ব পালন করছেন আদিল আমরুশ এবং অধিনায়কের দায়িত্ব পালন করছেন টাউনশিপ রোলার্সের আক্রমণভাগের খেলোয়াড় জোয়েল মোগোরোসি।  বতসোয়ানা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বতসোয়ানা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।  মোমপাতি থুমা, এনদিয়াপো লেতশলাথেবে, মদিরি মারুমো, জেরোম রামাতলহাকোয়ানে এবং জোয়েল মোগোরোসির মতো খেলোয়াড়গণ বতসোয়ানার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১০ সালের ডিসেম্বর মাসে প্রকাশিত র‌্যাঙ্কিংয়ে বতসোয়ানা তাদের ইতিহাসে সর্বোচ্চ অবস্থান (৫৩তম) অর্জন করে এবং ১৯৯৯ সালের নভেম্বর মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বতসোয়ানার সর্বোচ্চ অবস্থান হচ্ছে ৯৮তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪  উত্তীর্ণ হয়নি  ৪  ০  ১  ৩  ১  ৯  ১৯৯৮  অংশগ্রহণ করেনি  অংশগ্রহণ করেনি   ২০০২  উত্তীর্ণ হয়নি  ২  ০  ০  ২  ০  ২  ২০০৬  ১২  ৪  ১  ৭  ১৪  ১৯  ২০১০  ৬  ১  ২  ৩  ৩  ৮  ২০১৪  ৬  ২  ১  ৩  ৮  ১০  ২০১৮  ৪  ৩  ০  ১  ৭  ৪  ২০২২  অনির্ধারিত  অনির্ধারিত মোট   ০/২৩   ৩৬  ১০  ৬  ২০  ৩৩  ৫৩  তথ্যসূত্র  বহিঃসংযোগ     ফিফা-এ বতসোয়ানা জাতীয় ফুটবল দল   ক্যাফ-এ বতসোয়ানা জাতীয় ফুটবল দল   বিষয়শ্রেণী:বতসোয়ানা জাতীয় ফুটবল দল বিষয়শ্রেণী:আফ্রিকার জাতীয় ফুটবল দল